เเฟนผมมีประจำเดือนวันที่ 1/2/2018 หมดวันที่ 7/2/2018 เเล้วผมมี พสพ กับเเฟนวันที่ 10/2/2018 ผมใส่ถุง ไม่เสดมาช่วยตัวเองต่อข้างนอก เเต่กลัวมีอสุจิที่หลุดเข้าไปพร้อมน้ำหล่อลื่น เพราะระหว่างทำมันหดตัวลงเเล้วถุงเลยหลวมมันเลยมีน้ำออกจากจากหลังถุงตรงโคนอวัยวะเพศ จะท้องมั้ยครับ
สวัสดีค่ะ การมีเพศสัมพันธ์ ร่วมกับการคุมกำเนิดโดยวิธีการใช้ถุงยางอนามัยถุงยางอนามัยถือว่าประสิทธิภาพค่อนข้างดีค่ะ แต่ก็ยังต่ำกว่าการใช้ยาคุมกำเนิด ยาฉีด ยาฝัง หรือห่วงอนามัย เนื่องจากถุงยางอนามัย ยังมีโอกาสที่จะเกิดถุงยางอนามัย หลุด รั่ว หรือฉีกขาดได้ รวมไปถึงการมีสารคัดหลั่งจากฝ่ายชายออกมาค่ะเนื่องจากว่า สารคัดหลั่งจากฝ่ายชาย ถึงแม้ว่าจะไม่ใช่น้ำอสุจิโดยตรง แต่ก็เป็นไปได้ที่อาจจะยังมีตัวอสุจิปนออกมาเล็กน้อยได้ค่ะ ดังนั้น การที่มีสารคัดหลั่งเหล่านี้ปนเปื้อนในช่องคลอดฝ่ายหญิง จึงถึงว่ามีความเสี่ยงเพิ่มขึ้นเล็กน้อยค่ะ แต่ก็น้อยกว่าการที่เป็นน้ำอสุจิโดยตรงค่ะดังนั้น โอกาสเสี่ยงในการตั้งครรภ์อาจต้องดูร่วมกับการที่ประจำเดือนฝ่ายหญิงเป็นอย่างไรด้วยค่ะ เนื่องจาก ถ้าตรงกับช่วงที่ฝ่ายหญิงมีการตกไข่ ถือว่าจะมีความเสี่ยงเพิ่มขึ้นค่ะ ซึ่งการใช้วิธีนับหน้า 7 หลัง 7 จะต้องเป็นในกรณีที่ฝ่ายหญิงมีรอบเดือนที่มาสม่ำเสมอ คือมาทุก 28-30 วัน มาตรงตามรอบตลอด รอบเดือนนึงประจำเดือนมาประมาณ 4-8 วัน จำนวนวันเท่าเดิม ลักษณะเลือดที่ออกเหมือนเดิม อาการปวดท้องไม่ได้แตกต่างจากเดิม จะเรียกว่าเป็นประจำเดือนจริงๆค่ะ การนับวันปลอดภัยเช่นนี้ถึงจะพอใช้ได้ค่ะ ซึ่งถ้าเลยมา 4 วัน เช่นนี้ ถือว่ามีโอกาสสูงที่อาจเกิดการตรงกับวันตกไข่ได้ดังนั้น ในกรณีเช่นนี้ ถ้ากังวลเรื่องการตั้งครรภ์ ส่วนมาก ต้องดูว่ามีการปนเปื้อนสารคัดหลั่งเข้าไปในช่องคลอดมากน้อยเพียงใด ถ้ามีมากอาจเพิ่มโอกาสเสี่ยงต่อการตั้งครรภ์ได้ ถ้ากังวลอาจใช้เป็นการรับประทานยาคุมฉุกเฉินภายใน 72 ชั่วโมงค่ะ หรือถ้ามั่นใจว่าปนเปื้อนไม่อยากอยากลองสังเกตอาการสามารถทำได้โดยการสังเกตรอบเดือนค่ะ ถ้ามาไม่ตรงตามรอบอาจลองตรวจปัสสาวะเพื่อดูการตั้งครรภ์ หลังจากวันแรกของรอบประจำเดือนเดิมไป 4-6 สัปดาห์ค่ะ